OPERATION ”JUST CAUSE” – ΔΙΕΞΑΓΩΓΗ ΤΩΝ ΕΠΙΧΕΙΡΗΣΕΩΝ ΑΕΡΟΠΟΡΙΑΣ ΣΤΡΑΤΟΥ. | ΑΕΡΟΠΟΡΙΑ ΣΤΡΑΤΟΥ
Στις 15 Δεκεμβρίου 1989, ο Noriega, αυτοανακηρύχθηκε ‘’Μέγιστος Αρχηγός’’ του Παναμά και διακήρυξε ότι η χώρα του βρίσκεται σε εμπόλεμη κατάσταση με τις ΗΠΑ.
Από την επόμενη μέρα, άρχισε από πλευράς Αμερικάνων, η εναέρια επιτήρηση με Ομάδες ΕΕ/Π AH-64 και Ε/Π OH-58, των δρομολογίων που όδευαν από το Α/Δ του Rio Hato και το Ft Cimarron προς τη πόλη του Παναμά, για έγκαιρη αναγνώριση τυχόν κίνησης από εκεί προς τη πρωτεύουσα, στρατευμάτων πιστών στον Noriega.
Οι ΑΝΣΚ της όλης επιχείρησης ήταν τέσσερεις:
Η προστασία των Αμερικανών πολιτών που ζούσαν στη χώρα.
Η εξασφάλιση της απρόσκοπτης λειτουργίας της Διώρυγας του Παναμά.
Η υποστήριξη των δημοκρατικών ιδρυμάτων και ομάδων της χώρας.
Η σύλληψη του Manuel Noriega.
Στον παραπάνω χάρτη φαίνονται οι κύριες ενέργειες του TF AVIATION, της πρώτης μέρας της επιχειρήσεως.
Η ΩΡΑ-Η για την Επιχείρηση JUST CAUSE είχε ωρισθεί η 0100 της 20 Δεκεμβρίου 1989.
Ήταν μία πολύ σύνθετη επιχείρηση, όπως βλέπουμε στον χάρτη.
Προσβλήθηκαν ταυτόχρονα 27 ΑΝΣΚ, από συνδυασμένες δυνάμεις Rangers του Σ.Ξ, δυνάμεις αλεξιπτωτιστών της 82ας Μεραρχίας, δυνάμεις Πεζικού, Τμήματα Ειδικών Δυνάμεων του Ναυτικού και των Πεζοναυτών και από αεροπορικές δυνάμεις της Π.Α, υποστηριζόμενη από μεταφορικά και επιθετικά ελικόπτερα.
Μία συνολική δύναμη 27.000 ανδρών, στην μεγαλύτερη στρατιωτική επιχείρηση των ΗΠΑ από την εποχή του Β’ ΠΠ.
ΑΠΟΣΤΟΛΗ ΤΟΥ ΣΥΓΚΡΟΤΗΜΑΤΟΣ TF AVIATION.
Η αποστολή του Συγκροτήματος ήταν να διεξαγάγει επιθετικές επιχειρήσεις με σκοπό να προστατεύσει τις ζωές των αμερικανών πολιτών που ζούσαν σον Παναμά, να εξασφαλίσει τα ζωτικά σημεία και εγκαταστάσεις στη ζώνη της διώρυγα του Παναμά και με την διαταγή να εκτελέσει επιθετικές επιχειρήσεις για εξουδετέρωση των Παναμαϊκών δυνάμεων.
Δυνάμεις Ε/Π λοιπόν του Συγκροτήματος Task Force AVIATION, εκτέλεσαν ταυτόχρονα, τέσσερεις ανεξάρτητες μεταξύ τους Αεροκίνητες Επιχειρήσεις, την ΩΡΑ-Η, για να προσβάλλουν τις Παναμαϊκές δυνάμεις, από τα νώτα τους.
Εδώ τονίζουμε ότι το βασικό μέλημα των Διοικήσεων των ΜΑΣ, ήταν ο αριθμός των πληρωμάτων που ήταν πλήρως διαθέσιμοι στη πτήση με ΔΝΟ.
Μία άλλη παράμετρος που εφαρμόσθηκε εξ αρχής ήταν ότι τα Ε/Π:
θα πετούσαν με πλήρη συσκότιση,
χωρίς καθίσματα και
με καθορισμένο αριθμό ανδρών κατά τύπο, που ήταν :
Για τα Ε/Π UH-1H : 11 άνδρες.
Για τα Ε/Π UH-60 A : 20 άνδρες.
Για τα Ε/Π CH-47 : 50 άνδρες.
Στη συνέχεια θα προσπαθήσουμε να δούμε αναλυτικά, τις παραπάνω επιχειρήσεις των Μονάδων Α.Σ.
Συνέχεια στο: ΑΕΡΟΚΙΝΗΤΗ ΕΠΙΘΕΤΙΚΗ ΕΝΕΡΓΕΙΑ ΤΟΥ 1-508 ABN INF